**Proses Adolygu Gweinyddol: Caniatâd i Gofrestru Ffurflenni**

Gall myfyrwyr neu ymgeiswyr y mae eu caniatâd i gofrestru wedi'i wrthod ofyn am adolygiad gweinyddol o'r penderfyniad hwn os credant fod gwall gweinyddol neu anghysondeb wedi effeithio ar eu gallu i gofrestru. Os na fydd myfyriwr neu ymgeisydd yn gallu cofrestru yn unol ag amodau a bennwyd yn Rheoliadau a Pholisïau'r Brifysgol a/neu yn yr Amodau a Thelerau y cytunwyd arnynt ar y cam cynnig, ni fydd yn cael ei ystyried yn ddilys at ddibenion adolygiad gweinyddol.

At ddiben y Polisi hwn a'i ddefnyddio, ystyrir bod myfyrwyr yn dychwelyd neu'n parhau y mae disgwyl iddynt ail-gofrestru ar eu rhaglennu ac felly'n destun y rheoliadau a'r polisïau cofrestru sy'n berthnasol i fyfyrwyr y Brifysgol. Ymgeiswyr yw'r rhai hynny sydd heb gofrestru eto ar raglen newydd ac felly'n amodol ar amodau a thelerau'r cam cynnig sy'n ymwneud â chofrestru.

I ddechrau bydd myfyrwyr ac ymgeiswyr yn cael y cyfle i gyflwyno ffurflen Adolygiad Gweinyddol fer i Gyfarwyddwr Cysylltiol Gweithrediadau Myfyrwyr neu ei enwebai o fewn 10 niwrnod gwaith o ddyddiad y llythyr/e-bost at y myfyriwr yn cadarnhau gwrthod yr hawl i gofrestru. Rhaid i fyfyrwyr ac ymgeiswyr sicrhau bod y ffurflen wedi'i chwblhau'n llawn, gan gynnwys y gofyniad i'r Gyfadran gyflwyno argymhellion, cyn ei chyflwyno i'w hystyried.

Ym mhob achos, pan fydd y Gyfadran/yr Ysgol, y Gwasanaethau Cydymffurfiaeth Myfyrwyr (yn achos myfyrwyr Llwybr Myfyrwyr/Haen 4) a'r myfyriwr neu'r ymgeisydd yn gytûn, bydd penderfyniad yr Adolygiad Gweinyddol yn derfynol.

**Myfyrwyr ac Ymgeiswyr**

Pan fydd gwahaniaeth yn y canlyniad a ffefrir rhwng y naill ochr neu'r llall, bydd y Cyfarwyddwr Cysylltiol yn gwneud y canlynol: Bydd Gweithrediadau Myfyrwyr yn asesu cais yr adolygiad gweinyddol ac yn gwneud penderfyniad a fydd yn derfynol a bydd yn anfon llythyr Cwblhau'r Gweithdrefnau. Caiff hyn ei gyfleu i bawb.

Ym mhob achos bydd y Cyfarwyddwr Cysylltiol: Gweithrediadau Myfyrwyr neu ei enwebai yn ceisio ateb ffurflenni Adolygu Gweinyddol cyflawn o fewn 5 niwrnod gwaith.

Rhaid cyflwyno ffurflenni Adolygu Gweinyddol i myunihub@abertawe.ac.uk at sylw'r Cyfarwyddwr Cysylltiol: Gweithrediadau Myfyrwyr.